الارهاب والكباب (فيلم)

الإرهاب والكباب فيلم مصرى كوميدى. كاتب:وحيد حامد. مخرج:شريف عرفه. بطولة عادل امام ويسرا و كمال الشناوى.

 القصه 
تدور أحداثه  فى مجمع التحرير. يتوجه أحمد (عادل إمام) لنقل ولاده من مدرسه لمدرسه تانيه . و يصطدم هناك بعقبات الروتين، يتخانق مع موظف اسلامجى بدقن فيطلبو له البوليس فيدافع عن نفسه ضد البوليس و يلاقى نفسه فجأة ماسك مدفع رشاش خده من عسكرى و ضرب منه رصاص فباقى البوليس يخافو و يرمو سلاحهم. ياخد شويه من الموظفين و  المواطنين رهاين .  تيجى قوات البوليس تحاصر المكان. ينضم له الرهاين الموظفين و المواطنين . تتم المفاوضات بوجود وزير الداخليه اللى يتابع الموقف، و يتفاجئ الوزير بأن مطالبهم شخصيه زى اكل الكباب. يجيبو لهم كباب . الوزير يؤمر الخاطفين بإطلاق الرهاين و إللا هيهاجم المكان بكل اللى فيه بما فيهم الرهاين فيسيب (عادل امام) الرهاين و لكنهم ما يرضوش يسيبوه هو و اللى معاه يموتو او يعتقلو فيطلبو منه الخروج معاهم هوا و اللى معاه كإنهم رهاين  بعد ما شعرو بأن مطلبه كان بيمثل مطالبهم كلهم ف البحث عن الوطن العادل .
و يخرج الجميع من المبنا فيدخل البوليس لكن ما يلاقيش حد غير العسكرى (أشرف عبد الباقى) و ملمع الجزم (احمد راتب) كإن المكان ما كانش فيه عمليه إرهابيه

 تمثيل
 عادل امام:احمد فتح الباب:بيشتغل فى شركة الميه و كاشير فى كافيتيريا و عنده ولد و بنت عايز ينقلهم لمدرسه قريبه
 كمال الشناوى:وزير الداخليه
 يسرا:مضيفه فى كباريه متلفق لها قضية دعاره
 انعام سالوسه:موظفه فى الاداره التعلميه بتوضب الطبيخ فى الشغل بدل ما تشتغل
 احمد عقل: رشاد موظف فى الاداره التعليميه بيصلى فى الشغل بدى ما يشتغل
 علاء ولى الدين:سمير بسيونى امه جوزته بنت خالته غصب عنه
 احمد راتب:بيلمع جزم هربان من حكم اعدام بعد قتل اللى سرق ارضه
 اشرف عبد الباقى : هلال مجند بيتم استغلاله فى خدمة اللوا عرعر و عيلته
 سيد حاتم:بيشتغل فى البوفيه . اداهم انابيب البوتاجاز و رمو انبوبه انفجرت
 محمد السنى:سودانى قال فى اوروبا و الدول المتقدمه
 خيرى حسن:مذيع تليڤزيون زى حقيقته
 ماجده زكى:منيره مرات احمد
سامى سرحان:اللوا عرعر بيستغل المجند هلال فى خدمته و خدمة عيلته

لينكات برانيه
 dailymotion الارهاب و الكباب
https://www.dailymotion.com/video/x7etv06

مصادر
 السينما.كوم
https://elcinema.com/work/1010305/

تصنيف:سينما
تصنيف:سينما مصريه
تصنيف:فن مصرى